Υποτροφία

Η υποτροφία είναι το χρηματικό ποσό που καταβάλλεται σε φοιτητές / μαθητές που ξεχώρισαν με βάση την απόδοσή τους και σκοπό έχει την οικονομική ενίσχυση για την συντήρησή τους. Αφορά κατά κύριο λόγο μαθητές εντός της χώρας διαμονής τους αλλά σε μικρότερο ποσοστό καλύπτει και μαθητές που επιθυμούν να σπουδάσουν σε πανεπιστήμια έξω από την χώρα τους.

 Η διαφορά ανάμεσα στον όρο υποτροφία και επιχορήγηση έγκειται στο γεγονός πως η υποτροφία αφορά ένα άτομο / σπουδαστή, ενώ η επιχορήγηση έχει στόχο την οικονομική ενίσχυση μίας βιομηχανίας ή επιχείρησης στην οποία τα έσοδα είναι πολύ περιορισμένα λόγω: Χαμηλών τιμών όταν αυτά αποτελούν βασικά αγαθά Δημοσίου συμφέροντος Στρατηγικής ενίσχυσης του τομέα παραγωγής με σκοπό την ανάπτυξη και αξιοποίηση παραγωγικών συντελεστών Οι πιο κοινοί τύποι υποτροφιών μπορούν να ταξινομηθούν ως εξής: Αξιοκρατικές: Είναι ο τύπος υποτροφιών που παρέχονται σε μαθητές με ακαδημαϊκές, καλλιτεχνικές, αθλητικές και άλλου άλλου είδους ικανότητες. Αποτελεί την πιο γνωστή μέθοδο για τους περισσότερους αιτούντες και βασικό κριτήριο είναι η επίδοση του μαθητή / φοιτητή. Ειδικά φοιτητικά κριτήρια: Πρόκειται για υποτροφίες για τις οποίες οι φοιτητές θα πρέπει αρχικά να πληρούν ορισμένα κριτήρια όπως, το φύλο, τη φυλή, τη θρησκεία, την οικογένεια, το ιατρικό ιστορικό καθώς και άλλα ειδικά μαθητικά κριτήρια. Για παράδειγμα, ένα ελληνικό πανεπιστήμιο ή οργανισμός μπορεί να δημοσιεύσει διαγωνισμό για υποτροφίες φοιτητών όπου όμως οι αιτούντες θα πρέπει να πληρούν τα κριτήρια που έχουν τεθεί όπως ο φοιτητής να έχει ελληνική ιθαγένεια και Χριστιανική πίστη. Ακόμα μπορεί να προσμετρηθεί θετικά το γεγονός πως ένας φοιτητής μπορεί να έχει βαριές παθήσεις. Καριέρας: Πρόκειται για υποτροφίες που προσφέρονται από Πανεπιστήμια ή κολέγια σε φοιτητές που σκοπεύουν να καταρτιστούν περαιτέρω με το πεδίο σπουδών τους. Συνήθως, μεγάλο ενδιαφέρων από τους φορείς φαίνεται να έχουν οι τομείς που παρουσιάζουν υψηλή ανάγκη όπως αυτές της εκπαίδευσης και της υγείας. Αθλητικές: Απονέμεται σε σπουδαστές με εξαιρετικές δεξιότητες σε ένα άθλημα. Συχνά, τέτοιου τύπου υποτροφίες είναι σχεδιασμένες ώστε ένας φοιτητής να παρακολουθεί τα μαθήματα του ενώ ταυτόχρονα να αθλείται. Σε ορισμένες χώρες χρηματοδοτούνται από την κυβέρνηση με δυνατότητα διεθνής εκπροσώπησης . Εταιρικές: Οι υποτροφίες αυτές χρηματοδοτούνται από εταιρίες σε σπουδαστές και σκοπό έχουν να προσελκύσουν και να κερδίσουν την θετική εντύπωση της κοινωνίας ανάμεσα στον ανταγωνισμό, προβάλλοντας την επωνυμία. Δημιουργικότητας και ανταγωνισμού: Οι υποτροφίες αυτές αφορούν νέους με δημιουργικές ιδέες. Συμμετέχοντας σε προγράμματα που διοργανώνουν κατά κύριο λόγο πανεπιστήμια και οργανισμοί, οι φοιτητές έχουν την ευκαιρία να ανταγωνιστούν τους υπόλοιπους μετέχοντες με άξονα την καινοτομία και την δημιουργικότητα. Το πρόγραμμα υποτροφιών καλύπτει ένα ευρύ φάσμα τομέων όπως επιστημών, τεχνολογίας, ιατρικής κ.α. Υπάρχουν αρκετά κρατικά και ιδιωτικά ιδρύματα στην Ελλάδα αλλά και σε ολόκληρη την Ευρώπη που παρέχουν υποτροφίες για την κινητικότητα των φοιτητών. Ενδεικτικοί φορείς υποτροφιών είναι: Ίδρυμα Κρατικών Υποτροφιών Κοινωφελές Ίδρυμα Α.Σ. Ωνάσης ίδρυμα Ωνάσης Ίδρυμα Fulbright Ίδρυμα Λάτση Ίδρυμα Λίλιαν Βουδούρη Ίδρυμα Μποδοσάκη Ίδρυμα Παιδείας και Ευρωπαϊκού Πολιτισμού Εμπειρίκειον Ίδρυμα Ίδρυμα Ευγενίδου Μαρία Κάλλας Κληροδοτήματα που διαχειρίζονται εκπαιδευτικά ιδρύματα (ΑΣΚΤ, ΑΠΘ, ΕΜΠ, ΟΠΑ, ΕΚΠΑ, Π.Ι.) Erasmus Γαλλικό Ινστιτούτο Ελλάδος Γερμανική Υπηρεσία Ακαδημαϊκών Ανταλλαγών (DAAD) Βρετανικό Συμβούλιο Ευρωπαϊκό Πανεπιστημιακό Ινστιτούτο της Φλωρεντίας Τα κριτήρια για την υποτροφία ποικίλουν ανάλογα τον φορέα που θα αναλάβει την οικονομική στήριξη του φοιτητή. Συνήθη σημαντικά κριτήρια είναι: Η επίδοση του φοιτητή Ο βαθμός πτυχίου Η γνώση ξένων γλωσσών όταν αφορά χορηγίες εξωτερικού Ο τόπος διαμονής του ατόμου Η οικονομική του κατάσταση Επιπλέον, πολλά κυρίως ιδιωτικά ιδρύματα λαμβάνουν θετικά την επαγγελματική προοπτική του αιτούντος καθώς και την κατοχή συστατικών επιστολών από αναγνωρισμένους καθηγητές. Ίδρυμα Κρατικών Υποτροφιών (Ελλάδα)Εκπαίδευση στην ΕλλάδαΠανεπιστήμιο Ινστιτούτο